**Образац 12**

**ЈКП „ВИДРАК“ Ваљево**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01. до 31.12.2022. године

Ваљево, 31.01.2023. г.

**I ОСНОВНИ СТАТУСНИ ПОДАЦИ**

Пословно име: ЈКП „Видрак“ Ваљево

Седиште: Војводе Мишића 50

Претежна делатност: 3811-Сакупљање отпада који није опасан

Матични број: 07096844

ПИБ: 100069386

Надлежно министарство: Министарство привреде

**Делатности јавног предузећа/друштва капитала су:**

Претежна делатност предузећа је:

38.11 Сакупљање отпада који није опасан

- сакупљање неопасног чврстог отпада (смеће) на локалној територији, као што је сакупљање комуналног и комерцијалног отпада у контејнере што може бити мешавина материјала који се могу поновно употребити,

- сакупљање рециклабилних материјала,

- сакупљање отпада са јавних површина,

- сакупљање грађевинског отпада,

- сакупљање и уклањање отпадака као што су гране и шљунак,

- сакупљање текстилног отпада и

- активности у трансфер станицама за неопасан отпад.

Поред претежне делатности ЈКП“Видрак“ обавља и друге делатности од општег интереса као и делатности за које испуњава законом прописане услове :

01.19 Гајење осталих једногодишњих и двогодишњих биљака

- гајење цвећа,резаног цвећа и пупољака

01.30 Гајење садног материјала

02.20 Сеча дрвећа

16.10 Резање и обрада дрвета

-производња дрвене вуне,дрвног брашна,цепки,иверја и др.

23.61 Производња производа од бетона намењених за грађевинарство

- производњу производа од бетона, цемента или предмета од вештачког камена за употребу у грађевинарству:

- плоча за поплочавање, блокова, панела, испуна, цеви, стубова и др.

-монтажних грађевинских елемената за високоградњу и нискоградњу, од бетона, цемента или вештачког камена

33.11 Поправка металних производа

-поправка металних контејнера

37.00 Уклањање отпадних вода

-пражњење и чишћење септичких јама и резервоара,шахтова и канализационих јама.

38.21 Третман и одлагање отпада који није опасан

- одлагање и третман пре одлагања чврстог и неопасног отпада који није чврст:

- рад депонија неопасног отпада

38.31 Демонтажа олупина

38.32 Поновна употреба разврстаних материјала

39.00 Санација, рекултивација и дуге услуге у области управљања отпадом

- остало специјализовано чишћење и санирање животне средине

45.11 Трговина аутомобилима и лаким моторним возилима

- трговину на велико и трговину на мало новим и коришћеним возилима:

продаја,односно прерада возила чији се власник није јавио у прописаном року

45.32 Трговина на мало деловима и опремом за моторна возила

46.22 Трговина на велико цвећем и садницама

46.76 Трговина на велико осталим полупроизводима

46.77 Трговина на велико отпацима и остацима

- трговину на велико металним и неметалним отпацима и остацима намењеним за рециклажу, укључујући сакупљање, сортирање, одвајање и расклапање коришћене робе(као што су аутомобили) ради добијања употребљивих делова; паковање и препакивање,складиштење и испоруку, али без стварног процеса прераде

- трговину на велико старим папиром

- демонтажу аутомобила, рачунара, телевизора и остале опреме за добијање и препродајуупотребљивих делова

46.90 Неспецијализована трговина на велико

47.19 Остала трговина на мало у неспецијализованим продавницама

47.51 Трговина на мало текстилом у специјализованим продавницама

47.71 Трговина на мало одећом у специјализованим продавницама

47.76 Трговина на мало цвећем,садницама,семењем,ђубривима,кућним љубимцима и храном за кућне љубимце у специјализованим продавницама

47.78 Остала трговина на мало новим производима у специјализованим продавницама

49.41 Друмски превоз терета

- све активности у вези са превозом терета друмом(превоз аутомобила)

- изнајмљивање теретног возила с возачем

52.10 Складиштење

-рад складишних објеката за све врсте терета

52.21 Услужне делатности у копненом саобраћају

-уклањање нерегистрованих и хаварисаних моторних возила и других ствари са јавних површина,

-уклањање погрешно паркираних возила,

-чување уклоњених возила

-пратеће активности везане за рад паркиралишта,гаража,паркиралишта за бицикле и др.

75.00 Ветеринарска делатност

-хватање и збрињавање напуштених животиња у прихватишта за животиње

-нешкодљиво уклањање лешева животиња са јавних површина и објеката за дресуру,излагање,одржавање такмичења или промет животиња,

-транспорт или организовање транспорта лешева животиња са јавних површина и објеката за дресуру,излагање,одржавање такмичења или промет животиња до објеката за сакупљање,прераду или уништавање отпада животињског порекла на начин који не представља ризик по друге животиње,људе или животну средину

81.10 Услуге одржавања објеката

-одржавање јавних тоалета

81.29 Услуге осталог чишћења

- чишћење улица, уклањање снега и леда

- делатности чишћења на другом месту непоменуте

81.30 Услуге уређења и одржавања околине

96.03 Погребне и сродне делатности

Предузеће послује као јединствена радна целина. Свој рад и пословање организује кроз рад служби:

**„Служба заједничких послова“**

која обавља рачуноводствене и платно прометне послове, правне послове, административно техничке послове, послове безбедности и здравља на раду, одржавања хигијене објеката, курирске послове, послове обезбеђења објеката и имовине, послове одржавања средстава, послове јавних набавки, послове планирања и развоја, наплате потраживања и друге послове у складу са законом. У служби има 48 запослена радника.

**„Служба управљања комуналним отпадом“**

врши управљање комуналним отпадом: сакупљање комуналног отпада, његово одвожење, третман и безбедно одлагање укључујући управљање, одржавање, санирање и затварање депонија, као и селекцију секундарних сировина и одржавање, њихово складиштење и третман. У оквиру послова ове службе је и пражњење септичких јама. У циљу задовољавања потреба корисника услуга служба врши набавку и продају канти и контејнера. Послове у овој служби обавља 61 радник. Служба располаже са 13 камиона смећара, 2 камиона кипера и са по једним утоваривачем, булдозером, камионом за транспорт на регионалну депонију и цистерном фекалком.

**Служба „Улице“**

врши одржавање чистоће на површинама јавне намене: чишћење и прање асфалтираних, бетонских, поплочаних и других површина јавне намене, прикупљање и одвожење комуналног отпада са тих површина, одржавање и пражњење посуда за отпатке на површинама јавне намене. Ова служба има 35 запослених радника и располаже са 4 цистерне за прање, 3 камиона сандучара, 2 ауточистилицe, мини утоваривачем и усисивачем на моторни погон.

**Служба „Зеленило“**

врши одржавање јавних зелених површина: уређење, текуће и инвестиционо одржавање и санацију зелених рекреативних површина и приобаља. Бави се производњом цвећа и садног материјала. Послове у служби обавља 29 радникa. Служба располаже са 1 камионом TAM, 2 трактора са приколицом, тарупом и ротационом косачицом, путарским возилом, 4 мултифункционалне машине (рајдер и авант) и усисивачем на моторни погон.

**Служба „Гробља“**

врши управљање гробљима, сахрањивање, одржавање гробаља и објеката који се налазе у склопу гробља, одржавање пасивних гробаља ископ, ексхумацију и пренос посмртних остатака, превоз посмртних остатака и превоз погребне опреме. Обавља грађевинске радове на гробљима, врши набавку, складиштење и продају погребне опреме и остале опреме за гробља. У служби има 14 запослених радника. Служба располаже са једним трактором, једним комби возилом и мини багером.

**Служба „Паркинг контроле“**

врши делатност управљања, одржавања и коришћења јавних паркиралишта наплату паркирања и уклањање непрописно паркираних возила, премештање паркираних возила по налогу надлежног органа, чување уклоњених возила као и пратеће активности везане за рад паркиралишта. Послове у служби обавља 21 радник. Располаже са возилом „паук“.

**Служба „Зоохигијене“**

Делатност службе зоохигијене је:хватање и збрињавање, ветеринарска нега и смештај напуштених и изгубљених животиња у прихватилишта за животиње, лишавање живота за неизлечиво болесне и повређене напуштене и изгубљене животиње, контрола и смањење популације напуштених паса, нешкодљиво уклањање лешева животиња са површина јавне намене до објеката за сакупљање, прераду или уништавање отпада животињског порекла. У служби има 5 запослених радника. Служба располаже са ладом нивом (теренско возило) са приколицом.

**Годишњи/трогодишњи програм пословања:**

Надзорни одбор ЈКП Видрак је на седници бр. 01-103/1-22 од 12.01.2022. године усвојио Програм пословања за 2022. годину.

Скупштина града Ваљева је донела решење о давању сагласности на Програм пословања ЈКП Видрак Ваљево на седници одржаној 04.02.2022. године под бројем 02-6/22-02.

**II ОБРАЗЛОЖЕЊЕ ПОСЛОВАЊА**

**Служба управљања комуналним отпадом**

Ова служба вршила је услуге изношења и депоновања смећа у граду Ваљеву, сеоским насељима Белошевац, Попучке, Лукавац, Петница, Дивци, Ваљевска Каменица, Бранковина, Ваљевска Лозница, Причевић, Ставе, Горња Грабовица, Дебело Брдо, Поћута, Јовања, Ровни и туристичком месту Дивчибаре.

Из индивидуалних домаћинстава смеће се одвозило аутосмећарима и то једном седмично.

Контејнери од 1,1 м3 пражњени су шест пута недељно, осим контејнера који су постављени на јавним површинама и који су пражњени сваким даном током године од којих су на појединим локацијама неки пражњени и два пута дневно.

Контејнери од 5 м3 се празне једанпут недељно, а по потреби и више пута.

Контејнери од 1,1 м3, 5 м3 и 7 м3 који су постављени по школама, установама и предузећима празнили су се по позиву.

Смеће са Дивчибара и приградских насеља Дивци, Бранковина, Ваљевска Каменица, Попучке, Лукавац, Причевић, Ставе. Ваљевска Лозница, Веселиновац, Горња Грабовица и Дебело Брдо одвозило се специјалним возилом које у себе празни контејнере од 1,1 м3 и 5 м3. Из свих поменутих насеља смеће се одвози на градску депонију у Ваљеву.

Из туристичког места Дивчибара и приградских насеља отпад се одвозио једанпут недељно, а по потреби више пута.

Укупан број планираних корисника услуга изђубравања у 2022. години је 26.068, од чега се 24.427 односи на физичка, а 1.641 на правна лица. Укупне количине смећа које су депоноване у току извештајног периода (IV квартал 2022.год.) износе око 27.080,10 t (у количину је, поред комуналног отпада из домаћинства, урачунат и отпад из контејнера и ђубријера који су постављени на јавним површинама). Уз то свакодневно је вршено планирање и прекривање отпада инертним материјалом.

Количина издвојеног отпада ради поновне употребе је 32,74 тонa.

**Служба „Улице“**

У периоду од 01.01.2022. до 31.12.2022. ова служба је чистила и прала улице према Програму пословања.

Пражњени су контејнери од 1,1м3 и 5м3 машинским путем и свакодневно утоварано ванредно смеће ручним путем и пражњене уличне канте.

Ауточистилица је радила, такође, према Програму и плану пословања.

Поред тога, обављано је чишћење снега са тротоара и паркинга, а из појединих улица и утовар и одвоз снега, као и стругање наноса блата и ризле поред ивичњака.

Табеларни приказ извршених радова у периоду од 01.01.2022 до 31.12.2022. год.

|  |  |  |  |
| --- | --- | --- | --- |
| **Р.БР.** | **ОПИС ПОСЛА** | **ЈЕД. МЕРЕ** | **КОЛИЧИНА** |
| 1. | Свакодневно чишћење | м2 | 9.795.200 |
| 2. | Чишћење снега | м2 | 64.000 |
| 3. | Oдвоз смећа утовар ручним путем | м3 | 10.945 |
| 4. | Одвоз смећа утовар машинским путем | м3 | 15.577 |
| 5. | Рад чистилице | час | 1.387 |
| 6. | Прање | м2 | 3.478.200 |
| 7. | Поливање | м2 | - |

**Служба „Гробље“**

У периоду од 01.01.2022. до 31.12.2022. у овој служби обављани су следећи послови.

На Новом гробљу обављено је 617, на Градачком 8, на Горићком50, на Кличевачком 21, на Попарском 7 и на Боричевачком 13 сахрана.

Поред тога на територији града Ваљева вршен је превоз, смештај и чување посмртних остатака покојника. Одржавање гробља и уређивање гробних места по захтеву грађана се вршило током овог периода. На гробљу су обављани и грађевински радови и израђено је 51 соклo. Издато је 267 гробних целина од чега је 206 двогробних, 49 једногробних и 12 трогробне целине.

Такође је реализована продаја и превоз погребне опреме и обављани други послови везани за рад продавнице погребне опреме.

**Служба „Зеленило“**

Радници ове службе ангажовани су на пословима одржавања зелених површина у Ваљеву, Бранковини и на Дивчибарама

Зелене површине обухватају око 140 хектара што подразумева травњаке, цветне ронделе, шибље, живу ограду, стазе и платое градских паркова, скверова и тргова, споменика, спомен комплекса, парк шума, зеленила дуж саобраћајница и водотокова, зеленила у стамбеним насељима и између блокова стамбених зграда.

Послови ове радне јединице састоје се у: одржавању чистоће на стазама и платоима (80.710 м2), кошењу травњака, чишћењу травњака од разних отпадака, грабуљању лишћа и уклањању са травњака (1.294.200 м2), орезивању живе ограде (20.350 м2), одржавању ружа (370 м2), шибља ( 14.696 м2), сезонског цвећа (1.580 м2 ) и перена (200м2), а које се састоји у окопавању, орезивању, прихрањивању, заштити, заливању и др. Одржавање стабала састоји се у окопавању, сечи сувих и болесних грана и стабала, формирању круне, уклањању једногодишњих ластара и изданака.

У периоду од 01.01.2022. до 31.12.2022. године служба је извршила

|  |  |  |  |
| --- | --- | --- | --- |
| **Р.БР.** | **ОПИС ПОСЛА** | **ЈЕД. МЕРЕ** | **КОЛИЧИНА** |
| 1. | Чишћење стаза и платоа | м2 | 10.985.490 |
| 2. | Чишћење травњака | м2 | 9.929.157 |
| 3. | Чишћење снега | м2 | 21.270 |
| 4. | Сакупљање лишћа | м2 | 1.250.256,51 |
| 5. | Орезивање шибља | м2 | 43.225 |
| 6. | Кошење травњака | м2 | 6.091.285 |
| 7. | Сеча стабала уз помоћ платформе | комада |  |
| 8. | Сеча без платформе | комада |  |
| 9. | Формирање круне уз помоћ платформе | комада | 216 |
| 10. | Издизање круне телескопом | комада | 699 |

**Паркинг служба**

Електронски систем контроле и наплате паркирања у градском језгру града Ваљева врши се у оквиру две наплатне зоне и то: Зона 1 /црвена/ и Зона 2 /плава/. У Зони 1 паркирање је ограничено на 180 минута, док у Зони 2 нема временског ограничења.

Зону 1 /црвена/ чини 123 паркинг места обележених хоризонталном и вертикалном сигнализацијом, а Зону 2 /плава/ 1.809 паркинг места обележених хоризонталном и вертикалном сигнализацијом. Укупно под контролом и наплатом у обе зоне је 1.931 паркинг места. Такође, на површинама црвене и плаве зоне обележено је 30 паркинг места за лица са посебним потребама-инвалиди, као и 31 паркинг местo резервисанo за потребе правних лица (по решењу Градске управе уз одговарајућу накнаду). Укупни приходи по основу паркинг услуга за период 01.01.2022.-31.12.2022. године износи 71.667.233,02 динара.

**Служба „Зоохигијене“**

Служба “Зоохигијена“ је у периоду од 01.01.2022. до 31.12.2022. године на територији града Ваљева ухватила и збринула 222 пса луталицe. Од укупног броја ухваћених паса 164 пaса је удомљено новим власницима након обавезне дехелминтизације (уништавање спољних и унутрашњих паразита), вакцинације и обележавања микрочипом. Ниједан пас није враћен на природно станиште. Пре враћања и удомљавања над њима је извршена дехелминтизација, вакцинација против беснила, обележавање микрочипом и обележавање видним маркицама.

Служби је у протеклом периоду пријављено 303 уједа паса.

Пси луталице су хватани највише на приоритетним локацијама, око школа и обданишта, где је највећа концентрација деце која су немоћна да се бране.

**III ОБРАЗЛОЖЕЊЕ ОБРАЗАЦА**

**1. БИЛАНС УСПЕХА**

Биланс успеха је [финансијски извештај](https://sr.wikipedia.org/wiki/%D0%A4%D0%B8%D0%BD%D0%B0%D0%BD%D1%81%D0%B8%D1%98%D1%81%D0%BA%D0%B8_%D0%B8%D0%B7%D0%B2%D0%B5%D1%88%D1%82%D0%B0%D1%98) у коме се приказују приходи и расходи [привредног друштва](https://sr.wikipedia.org/wiki/%D0%9F%D1%80%D0%B8%D0%B2%D1%80%D0%B5%D0%B4%D0%BD%D0%BE_%D0%B4%D1%80%D1%83%D1%88%D1%82%D0%B2%D0%BE) са циљем утврђивања резултата пословања (остварене добити или губитка) у одређеном временском периоду.

|  |  |  |  |
| --- | --- | --- | --- |
| **КОНТО** | **НАЗИВ ПРИХОДА** | **ИЗНОС** | **% учешћа** |
| 6142 | Приходи од услуга на домаћем тржишту | 143.382.359 | 36,98 |
| 6143 | Приходи од буџета | 86.526.628 | 22,32 |
| 6144 | Приходи од сахрана | 4.626.846 | 1,19 |
| 6145 | Приходи од закупа на гробљу | 13.506.957 | 3,48 |
| 6146 | Приходи од грађана за изнош.смећа | 137.293.709 | 35,41 |
| 6147 | Приходи од усл.на гробљу-капија | 956.720 | 0,26 |
| 6148 | Приход од услуга на гробљу-сокла | 1.390.008 | 0,36 |
|  | **УКУПНО** | **387.683.227** | **100%** |

Што се тиче прихода буџета они се односе на следеће службе и врсте прихода:

|  |  |  |
| --- | --- | --- |
| **НАЗИВ ПРИХОДА** | **ИЗНОС** | **% учешћа** |
| Приходи од чишћења улица | 38.179.704 | 43,91 |
| Приходи од санитарног чишћења | 12.727.273 | 14,64 |
| Приходи од услуга одржавања јавних зелених површина | 27.689.511 | 31,85 |
| Приходи од услуга чувања и смештаја паса луталица | 7.794.250 | 8,97 |
| Приходи од дивљих депонија | 551.690 | 0,63 |
| **УКУПНО** | **86.942.428** | **100,00%** |

Када су у питању трошкови процентуално највеће учешће заузимају трошкови зарада, накнада зарада и остали лични расходи. Oбзиром да су ови трошкови у оквирима планираних износа, не би смо детаљније коментарисали, посебно ако имамо у виду да су ове позиције детаљно разрађене у обрасцу 2 трошкови запослених.

Одређене позиције трошкова одступају од планираних вредности, али не у значајним апсолутним вредностима.

До већих апсолутних одстуапања нема ни на позицијама прихода.

Позиција трошкови резервисања одступа значајно од планираних вредностри због резервисања средстава по основу предвиђених трошкова за уједе паса, а по налогу државне ревизије.

Код осталих расхода који износе 18.512.000,00 динара највећа је ставка накнаде штете која се исплаћује због уједа паса (14.590.739,59 динара).

На крају IV квартала предузеће је остварило нето добитак од 716.000,00 динара.

**2. БИЛАНС СТАЊА**

Биланс стања је финансијски извештај, који приказује стање средстава и изворе тих средстава у одређеном временском тренутку у једном предузећу. Стална имовина предузећа је на нивоу 138% планираних вредности. Разлог за ово одступање од планираних вредности лежи у чињеници да књижена вредност основних средстава према процени вредности имовине и капитала предузећа коју је урадила овлашћена агенција за процену. Обртна имовина је на нивоу од 128% у односу на планиране вредности, чему је највише допринело повећане потраживања од купаца, као и готовине.

Што се тиче наплате потраживања можемо рећи да је наплата на лошијем нивоу од планираног, тако да је салдо потраживања од купаца већи за 10% од планираног нивао, а такође је већи и од нивоа на крају 2021. г..

Укупна актива предузећа je остварена са 134% у односу на планиране вредности.

Са друге стране капитал предузећа је већи за 57% од планираних вредности јер је књижена вредност капитала према процени имовине и капитала. Дугорочна резервисања и обавезе предузећа су на нивоу од 151% у односу на планиране вредности, првенствено због јер су књижена резервисања за уједе паса.

Позиција готовина и готовински еквиваленти су детаљно објашњени у одељку 3. који следи.

**3. ИЗВЕШТАЈ О ТОКОВИМА ГОТОВИНЕ**

Постоји значајно одступање на позицији прилива од продаје из разлога што наплата потраживања није на планираном нивоу. Одлив по основу зарада је мањи од планираног из разлога што јеу радном односу било мање запослених од планираног броја. На новчане токове је позитивно утицало и то што није дошло до реализације набавке основних средства према плану инвестиција.

**4. ТРОШКОВИ ЗАПОСЛЕНИХ**

Када су у питању трошкови запослених по свим основама, напомињемо да већих одступања од планираних износа нема., уколико имамо на уму да је остварени број запослених мањи од планираних.

На позицији накнада по уговору о привременим и повременим пословима долази до одступања јер ова позиција није била планирана, а на основу одлуке Националне службе за запошљавање бр. 0708-10170-3/2021 од 28.02.2022. г. предузећу су одобрена средства за спровођење јавног рада за особе са инвалидитетом. Средства су одобрена за 5 лица у трајању од 4 месеца. По овом основу закључени су уговори о обављању привремено повремених послова са 5 извршилаца.

Трошкови дневница и службеног пута процентуално су знатно мањи од планираних, из разлога што се због пандемије мало одлази на семинаре, који се одржавају углавном on-line.

Трошкови отпремнина за одлазак у пензију су већи од планираних вредности из разлога што је по основу отпремнина у извештајном периоду исплаћено за 8 запослених.

Трошкови помоћи радницима и породици радника су већи од планираних, али ова категорија трошкова је тешко предвидива из разлога што се помоћ исплаћује у случају смртног догађаја у породици радника.

Позиција Остале накнаде трошкова запосленима састоји се од позиција које чине издвајања запосленима за 8. март и давања запосленим за Нову годину.

**5. ДИНАМИКА ЗАПОСЛЕНИХ**

У извештајном периоду број запослених на неодређено време се смањио за 2 извршиоца која су остварила право на старосну пензију.

На дан 31.12.2022.год. укупан број запослених је 213 (191 на неодређено време и 22 на одређено).

Од броја запослених на одређено време, по основу повећаног обима посла има 19 запослених и 3 запослених на одређено време из разлога замене привремено одсутних радника који су на боловању.

**6. РАСПОН ПЛАНИРАНИХ И ИСПЛАЋЕНИХ ЗАРАДА**

У извештајном периоду најнижа исплаћена зарада запосленима је износила 48.161 динар нето, док је највиша исплаћена зарада (не рачунајући пословодство) износила 94.796 динара нето. Што се тиче пословодства износ нето исплаћених зарада у извештајном периоду се кретао на нивоу планираних вредности.

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Предузеће је у току извештајног периода имало издвајања из средстава субвенција оснивача у износу од 2.070.180,00 динар без ПДВ-а за потребе набавке посуда за примарну селекцију отпада.

**8. СРЕДСТВА ЗА ПОСЕБНЕ НАМЕНЕ**

У току извештајног периода нису издвајана средства за посебне намене што се тиче спонзорства, донација и хуманитарних давања. За репрезентацију је издвојено 437.076 динара што је у оквиру планираних вредности. Издаци за рекламу и пропаганду износе 751.600 динара и у оквиру су планираних вредности.

**9. КРЕДИТНА ЗАДУЖЕНОСТ**

Предузеће нема кредитних задужења.

**10. ИЗВЕШТАЈ О ИНВЕСТИЦИЈАМА**

У периоду од 01.01.2022. до 31.12.2022. године извршена је набавка машине за обележавање паркинга и коловоза у износу од 1.295.000 динара, посуда за примарну селекцију отпада у износ од 2.070.180 динара и рајдера за кошење у износу од 620.832 што све укупно чини 7,77% планираних вредности. Набавка машине за обележавање паркинга и коловоза, посуда за примарну селекцију отпада рајдера спада у планиране инвестиције према плану и програму предузећа за 2022. г., а поред ових планираних инвестиција реализоване су и додатне инвестиције у износу од 150.000,00 динара по основу улагања у поправку мотора за ТАМ ВА-122-ТХ, чиме је повећана његова вредност, а које набавке су укључене кроз измену плана јавних набавки. Разлог зашто инвестиције нису реализоване у планираним вредностима је тај што није било довољно ликвидних средстава као последица поскупљења свих улазних сировина и материјала, односно због одлива ликвидних средстава по основу повећаних трошкова.

**11. ПОТРАЖИВАЊА, ОБАВЕЗЕ И СУДСКИ СПОРОВИ**

Рочна структура потраживања је неповољна из разлога што се од укупног износа потраживања од 95.154.036 динара износ од 50.371.901 динар односи на потраживања која су старија од 12 месеци. На страни обавеза највећи део се односи на обавезе које нису старије од 3 месеца, што значи да предузеће уредно измирује своје обавезе.

Предузеће је у извештајном периоду водило 305 судска спора чија је укупна вредност 27.256.920 динара. Од укупног броја спорова њих 303 се односи на уједе пасе, тако да је у извештајном периоду по овом основу исплаћено 14.590.739,59 динара.

**IV ЗАКЉУЧНА РАЗМАТРАЊА И НАПОМЕНЕ**

Током периода од 01.01. до 31.12.2022. предузеће исказује нето добитак у износу од 716.000,00 динара.

Динамика радова на чишћењу, прању и одржавању јавних површина и зелених површина је у границама предвиђених очекивања.

Током извештајног периода је дошло до промена цена производа и услуга уз предходно добијање сагласност оснивача за повећање цена. Предузеће је успело да уз све напоре руководства исплаћује своје обавезе са мањим закашњењем, а да не угрози опстанак ликвидности. Инвестиције су мање у односу на план што је детаљно образложено кроз сегмент инвестиција.

Оно што је битно истаћи је и да је степен наплате на нижем нивоу, што има за последицу смањење ликвидних средстава, али да предузеће предузима све расположиве мере наплате потраживања кроз сарадњу са приватним извршитељима за велики број потраживања, а која су утужена у претходним годинама.

Датум 31.01.2023. г. \_\_\_\_\_\_\_\_\_\_\_\_\_\_\_\_\_\_

Потпис